cyanic-selkie/wikianc huggingface dataset:
Γιώργος Καλούδης
Αθλητική καριέρα
Από το 1988 έως τον Δεκέμβριο του 1997, ο Καλούδης ήταν μέλος της Εθνικής Ομάδας Στίβου, αγωνιζόμενος στα 5 χλμ, 10 χλμ και 20 χλμ βάδην. Το 1990, στο διεθνές πρωτάθλημα βάδην στην Τσεχοσλοβακία, πέτυχε εθνικό ρεκόρ στα 20 χλμ, που καταρρίφθηκε μόλις 22 χρόνια αργότερα, το 2012. Το 1991 στο Ευρωπαϊκό Πρωτάθλημα Εφήβων που έγινε στη Θεσσαλονίκη, με το όνομα Γεώργιος Παπαγιαννάκης, πήρε τη 12η θέση στα 10. χλμ. Εξακολουθεί να είναι ένας από τους 20 κορυφαίους βαδίστες στην Ελλάδα.
Μπαμπάτι
Ιστορία
Αναφορικά με την ονομασία της πόλης, λέγεται η παρακάτω ιστορία: Κατά την εποχή της Γερμανικής Ανατολικής Αφρικής, η ονομασία της πόλης, προήλθε από την παρανόηση ενός αγοριού της φυλής Gorowa με τον Γερμανό επόπτη οδικών έργων. Πιο συγκεκριμένα, το αγόρι δεν κατάλαβε την ερώτηση που του απηύθυνε ο Γερμανός, σχετικά με την ονομασία της τοποθεσίας. Έδειξε έναν μεγαλύτερο άντρα και του είπε: «Μπάμπα τι», που στην γλώσσα του σημαίνει: «αυτός είναι ο μπαμπάς μου». Ο Γερμανός λοιπόν, σημείωσε από κάτω, την ονομασία «Μπαμπάτι», όπως ο ίδιος νόμισε ότι αυτή ήταν η ονομασία της περιοχής.
Γιώργος Καλούδης
Μουσική καριέρα
Ο Γιώργος Καλούδης σπούδασε βιολοντσέλο στο ωδείο Athenaeum με την Claire Demeulenere και, χάρη στο Πρόγραμμα Φουλμπράιτ, στο Λος Άντζελες με δάσκαλο τον Τεντ Γκριν. Σπούδασε επίσης ένα χρόνο βιολοντσέλο με τον Ρενάτο Ρίπο στην Αθήνα και με τον Βιτάλι Μαλτέζε στο Ρέθυμνο.
Μπαμπάτι
Παραπομπές
Κατηγορία:Πόλεις της Τανζανίας Κατηγορία:Κατοικημένες περιοχές στην περιφέρεια Μανυάρα
Γιώργος Καλούδης
Μουσική καριέρα
Πριν αρχίσει να ηχογραφεί ως σόλο καλλιτέχνης, ήταν μέλος του ελληνικού jazz-fusion group Occasional Dream (Περιστασιακό Όνειρο).
Η προσωπική του δισκογραφία αποτελείται από πέντε δίσκους: Truth (2005), On the Wind (2009), JSBACH: Cello Suites on the Cretan lyra (2016-2017), Aptera (2018) και Driopi (2020).
Ερμήνευσε τις σουίτες βιολοντσέλου του Μπαχ με κρητική λύρα διατηρώντας τις αυθεντικές τονικές του πρωτότυπου έργου. Αυτή ήταν η πρώτη φορά που ερμηνεύτηκε κλασική μουσική με ένα ελληνικό παραδοσιακό όργανο. Η λύρα που χρησιμοποιούσε για να παίξει τις σουίτες είναι ένα ειδικό τετράχορδο όργανο που σχεδιάστηκε και κατασκευάστηκε ακριβώς για αυτόν τον σκοπό.
Οι συναυλίες του Γιώργου Καλούδη περιλαμβάνουν συνδυασμό στοιχείων από την κλασική, την άμπιεντ, την τζαζ και τη μουσική του κόσμου.
Έχει παίξει με τους Steve Tavaglione, Sylvan Richardson, Karine Polwart, Markus Stockhausen, τον σαξοφωνίστα Ντέιβιντ Λιντς, τους πιανίστες Σταύρο Λάντσια και Τάκη Φαραζή και τα γκρουπ Lemoncello, Faros, Furtuna και The Chosen.
Εξωτερικοί σύνδεσμοι
Κατηγορία:Έλληνες μουσικοί Κατηγορία:Έλληνες λυράρηδες κρητικής λύρας
Ερρίκος Γ΄ του Χίλντεσχαϊμ
Ο Ερρίκος Γ΄ (π. 1296 - 6 Φεβρουαρίου 1363) από τον Οίκο των Γουέλφων του Μπράουνσβαϊγκ-Λύνεμπουργκ, ήταν πρίγκιπας-επίσκοπος του Χίλντεσχαϊμ (1331-63).
Βιογραφία
Ήταν γιος του Αλβέρτου Β΄ και της Ρίξας του Μεκλεμβούργου, κόρης του Ερρίκου Α΄ πρίγκιπα του Μεκλεμβούργου-Βέρλε.
Το 1331 η πλειοψηφία του Συλλόγου των κληρικών του Χίλντεσχαϊμ τον εξέλεξε επίσκοπο, κάτι που επιβεβαίωσε ο διοικητής του Μάιντς. Όμως ο προηγούμενος επίσκοπος είχε, πριν αποβιώσει, παραδώσει την επισκοπή στον Πάπα, ο οποίος έστειλε επίσκοπο τον Ερρίκο Γ΄ του Φίρνεμπουργκ και έπειτα τον Ερρίκο, κόμη του Σάουενμπουργκ και η κατάσταση περιπλέχθηκε. Ο Ερρίκος των Γουέλφων δεν αποχωρούσε και ο Πάπας Ιωάννης ΚΒ΄ τον αφόρισε. Με την υποστήριξη των αδελφών του, του Συλλόγου και των ευγενών έλεγξε το μεγαλύτερο μέρος της επισκοπής, ενώ ο Ερρίκος του Σάουενμπουργκ κατείχε την πόλη και τις μονές.
Έξω από την πόλη του Χίλντεσχαϊμ είχαν εγκατασταθεί Φλαμανδοί έποικοι, που την ανταγωνίζονταν οικονομικά και είχαν ονομάσει την κοινότητά τους Ντάμστατ. Όταν υποστήριξαν τον Ερρίκο του Φίρνεμπουργκ, ο Ερρίκος του Σάουενμπουργκ κατέστρεψε το Ντάμστατ το 1331 και παρά τη συμφωνία ειρήνης που έκανε, επιτέθηκε πάλι στον αντίπαλό του. Ο Ερρίκος του Φίρνεμπουργκ τον νίκησε και τον υποχρέωσε να παραδώσει την πόλη και το Ντάμστατ. Η παρατεταμένη διαμάχη έκανε τον Ερρίκο του Φίρνεμπουργκ να καλλιεργήσει τις σχέσεις με τους ευγενείς της περιοχής του, δημιουργώντας ένα δίκτυο συμμάχων.
Το 1352 απεβίωσε ο Ερρίκος του Σάουενμπουργκ και ο Πάπας Κλήμης ΣΤ΄ αναίρεσε τον αφορισμό και επικύρωσε όλες τις αποφάσεις του Ερρίκου του Φίρνεμπουργκ. Τρία έτη μετά έλαβε και τα διάσημα της εξουσίας του από τον Κάρολο Δ΄, βασιλιά της Γερμανίας. Ο ηγεμόνας δεν είχε τη δύναμη να επέμβει και ο Ερρίκος μπορούσε να τον αγνοήσει.
Στο εσωτερικό της χώρας εξαγόρασε τις υποθήκες κάστρων, όμως το 1333 υποθήκευσε το μεταλλείο της πόλης. Οικοδόμησε και απέκτησε συνοριακά κάστρα και την κομητεία του Σλάντεν. Κράτησε άθικτη την περιοχή του, παρά τους άπληστους για εδάφη δούκες του Μπράουνσβαϊγκ. Εξωράισε τον Καθεδρικό ναό και χορήγησε δωρεά για την εορτή της Αγίας Δωρεάς (Corpus Christi) την Α΄ Κυριακή της Πεντηκοστής. Απεβίωσε το 1363 και ετάφη στον Καθεδρικό του Χίλντεσχαϊμ.
Παραπομπές
Κατηγορία:Γερμανοί ευγενείς Κατηγορία:Επίσκοποι του 14ου αιώνα
Ασθένεια Φον Χίππελ-Λίνταου
μικρογραφία|Αποκόλληση αμφιβληστροειδούς, λόγω αιμαγγειοβλαστωμάτων, στην ασθένεια Φον Χίππελ-Λιντάου Η ασθένεια Φον Χίππελ-Λίνταου (αγγλ. Von Hippel–Lindau disease ή VHL), είναι μια σπάνια γενετική διαταραχή, η οποία χαρακτηρίζεται από την ανώμαλη ανάπτυξη τόσο καλοήθων όσο και καρκινικών όγκων σε διάφορα σημεία του σώματος. Οι όγκοι συνήθως εμφανίζονται για πρώτη φορά κατά την ενηλικίωση. Οι τύποι των όγκων που σχετίζονται με την ασθένεια αυτή είναι τα αιμαγγειοβλαστώματα (βραδέως αναπτυσσόμενοι όγκοι του ΚΝΣ), οι κύστες των νεφρών, το καρκίνωμα των νεφρικών κυττάρων, οι νευροενδοκρινικοί όγκοι του παγκρέατος, τα φαιοχρωμοκυττώματα (καλοήθεις όγκοι των επινεφριδίων), και οι όγκοι του ενδολεμφικού σάκου.
Τα αιμαγγειοβλαστώματα του αμφιβληστροειδούς είναι δυνατόν να αποτελέσουν την αρχική εκδήλωση της ασθένειας Φον Χίππελ-Λίνταου και μπορεί να προκαλέσουν την απώλεια όρασης. Το καρκίνωμα των νεφρικών κυττάρων εμφανίζεται σε περίπου 70% των ατόμων με την ασθένεια αυτή και είναι η κύρια αιτία θνησιμότητας.
Η ασθένεια Φον Χίππελ-Λίνταου προκαλείται από τη μετάλλαξη γονιδίου VHL και κληρονομείται με αυτοσωμικό επικρατή τρόπο. Η έγκαιρη ανίχνευση αποτελεί ένα σημαντικό βήμα στην αντιμετώπιση της ασθένειας, και η θεραπεία συνήθως περιλαμβάνει τη χειρουργική αφαίρεση των όγκων.
Εξωτερικοί σύνδεσμοι
Κατηγορία:Σπάνια γενετικά σύνδρομα
Μάργκαρετ Κορτ
Η Μάργκαρετ Κορτ, το γένος Σμιθ (αγγλ. Margaret Court ή Margaret Smith Court, γενν. 16 Ιουλίου 1942), είναι Αυστραλή πρώην επαγγελματίας τενίστρια. Θεωρείται μία από τις μεγαλύτερες παίκτριες αντισφαίρισης όλων των εποχών παγκόσμια, έχοντας κερδίσει 24 τίτλους στο απλό στα 4 κορυφαία τουρνουά (Grand Slam), 19 τίτλους στο διπλό και 21 στο μικτό διπλό, πάντοτε σε Grand Slam. Το σύνολο των 64 τίτλων σε Grand Slam τουρνουά παραμένει το κορυφαίο που έχει επιτύχει παίκτης ή παίκτρια του τένις στην ιστορία καθιστώντας την την πιο επιτυχημένη του αθλήματος.
Το 2010 η εφημερίδα Herald Sun της Μελβούρνης χαρακτήρισε την Κορτ τη μεγαλύτερη γυναίκα τενίστρια όλων των εποχών, άποψη με την οποία συμφωνεί η επίσης σπουδαία Αυστραλή τενίστρια Ίβον Γκούλαγκονγκ Κόουλι. Προς τιμή της το 2003 δόθηκε το όνομά της σε γήπεδο πολλαπλών χρήσεων (και αντισφαιρίσεως) στη Μελβούρνη (Margaret Court Arena).
Προσωπικά δεδομένα
Η Μάργκαρετ Κορτ-Σμιθ γεννήθηκε στην πόλη Ώλμπερυ της Νέας Νότιας Ουαλίας και ήταν το νεαρότερο από τα τέσσερα τέκνα του Λώρενς Σμιθ και της Κάθριν, το γένος Μπώφορτ, που απέκτησαν δύο αγόρια και δύο κορίτσια. Γεννήθηκε αριστερόχειρας, αλλά πείσθηκε να αλλάξει χέρι και σταδιοδρόμησε ως δεξιόχειρας, αρχίζοντας να παίζει τένις από την ηλικία των οκτώ ετών. Ως ενήλικη τενίστρια είχε ύψος 1,75 μέτρο.
Το 1967 παντρεύτηκε τον Μπάρι Κορτ, γιο και αδελφό κυβερνητών της Δυτικής Αυστραλίας, και απέκτησαν μαζί τέσσερα τέκνα. Η Κορτ κατέκτησε τρία τουρνουά Grand Slam στο απλό όντας ήδη μητέρα, κάτι που έχει επιτύχει μόνο μία άλλη τενίστρια στην εποχή του επαγγελματισμού, η Κιμ Κλέιστερς.
Παρά το ότι η Κορτ μεγάλωσε ως Ρωμαιοκαθολική, κατά τη δεκαετία του 1970 συνδέθηκε στενά με τον Πεντηκοστιανισμό και σήμερα είναι πάστορας των Πεντηκοστιανών στο Περθ.
Εξωτερικοί σύνδεσμοι
Κατηγορία:Αυστραλές αθλήτριες της αντισφαίρισης Κατηγορία:Νικητές του Αμερικανικού Όπεν Κατηγορία:Νικητές Αυστραλιανού Όπεν (αντισφαίριση) Κατηγορία:Νικητές Γαλλικού Όπεν Κατηγορία:Νικητές του Γουίμπλεντον
Χιούι Λονγκ
Ο Χιούι Λονγκ Τζούνιορ (αγγλικά: Huey Long, 30 Αυγούστου 1893 - 10 Σεπτεμβρίου 1935), γνωστός και ως The Kingfish, ήταν Αμερικανός πολιτικός που διετέλεσε 40ος κυβερνήτης της Λουιζιάνα από το 1928 έως το 1932 και ως μέλος της Γερουσίας των Ηνωμένων Πολιτειών από το 1932 μέχρι τη δολοφονία του το 1935. Ήταν μέλος του Δημοκρατικού Κόμματος και αναγνωρίστηκε σε εθνικό επίπεδο κατά τη διάρκεια της  Μεγάλης Ύφεσης ως επικριτής του  Προέδρου Φράνκλιν Ρούζβελτ. Ως πολιτικός ηγέτης της Λουιζιάνα, έλεγχε ένα ευρύ δίκτυο υποστηρικτών. Μια αμφιλεγόμενη προσωπικότητα, ο Λονγκ είναι γνωστός ως λαϊκιστής προστάτης των φτωχών ή, αντίθετα, χαρακτηρίζεται ως φασιστικός ηγέτης.
Το καθεστώς του στην Λουιζιάνα θεωρείται ότι πιο κοντά σε δικτατορία είχε ποτέ η Αμερική.
Βιογραφία
Ο Λονγκ γεννήθηκε στο φτωχό βόρειο τμήμα της Λουιζιάνα το 1893. Αφού εργάστηκε ως ταξιδιωτικός πωλητής και φοίτησε σε πολλά κολέγια, ο Λονγκ σπούδασε νομική στη Λουιζιάνα. Μετά από μια σύντομη ιδιωτική νομική σταδιοδρομία στην οποία εκπροσώπησε φτωχούς ενάγοντες, ο Λονγκ εξελέγη στην Επιτροπή Δημόσιας Υπηρεσίας της Λουιζιάνα.
Μετά από μια αποτυχημένη εκστρατεία το 1924, ο Λονγκ χρησιμοποίησε τις έντονες οικονομικές και ταξικές διακρίσεις στη Λουιζιάνα για να κερδίσει τις κυβερνητικές εκλογές του 1928. Σύντομα, ο Λονγκ έγινε το "αφεντικό" μιας πολιτικής αυτοκρατορίας στη Λουιζιάνα. Οι αντίπαλοί του υποστήριζαν ότι οι οι μέθοδοι του ήταν αντισυνταγματικές και δικτατορικές. Η πολιτική αντιπολίτευση άρχισε να οργανώνει μικρές εξεγέρσεις.
Ο Λονγκ εξελέγη στη Γερουσία των ΗΠΑ το 1930, αλλά δεν ανέλαβε καθήκοντα μέχρι το 1932. Ήταν καθοριστικός για την εξασφάλιση της υποψηφιότητας του Ρούζβελτ το 1932, αλλά έγιναν εχθροί το 1933. Υπήρξε εξέχων κριτικός του New Deal. Για να τονώσει την οικονομία, υποστήριξε μαζικές ομοσπονδιακές δαπάνες, φόρο πλούτου και ανακατανομή του πλούτου. Έγινε ο ισχυρότερος πολιτικός στον Νότο των Ηνωμένων Πολιτειών και προετοιμάστηκε για προεδρική υποψηφιότητα το 1936, αλλά δολοφονήθηκε.
Εξωτερικοί σύνδεσμοι
Κατηγορία:Αμερικανοί πολιτικοί Κατηγορία:Πολιτικοί των ΗΠΑ Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Φασίστες Κατηγορία:Δικτάτορες
Κρέουσα της Κορίνθου
μικρογραφία|291x291εσ| Δώρο από τη Μήδεια στην Κρεούσα ερυθρόμορφος κρατήρας, περίπου 390 π.Χ. από την Απουλία. (Μουσείο του Λούβρου, Παρίσι) μικρογραφία| Η Κρέουσα λαμβάνει τα Φλεγόμενα Κοσμήματα από τη Μήδεια Στην ελληνική μυθολογία, η Κρέουσα της Κορίνθου ή Γλαύκη, ήταν πριγκίπισσα της Κορίνθου ως κόρη του Βασιλιά Κρέοντα.
Για χάρη της Κρέουσας, ο Ιάσονας εγκατέλειψε τη Μήδεια. Στην εκδοχή του μύθου που ακολουθείται συνήθως στις αρχαίες τραγωδίες, η Μήδεια πήρε την εκδίκηση της δίνοντας στην Κρέουσα ένα φόρεμα που είχε καταραστεί από μάγισσα. Η κατάρα έκανε το χιτώνα, ή το Χιτώνα της Φλόγας, να κολλήσει στο σώμα της Κρέουσας και να το κάψει μέχρι θανάτου μόλις το φόρεσε.
Πηγές
Κατηγορία:Πριγκίπισσες στην Ελληνική μυθολογία
Γλώσσα Αμάλ
Η γλώσσα Αμάλ ή Αλάι (ISO 639-3: aad, Ethnologue: Amal, Glottolog: amal1242) είναι γλώσσα Σεπίκ της οικογένειας γλωσσών της Νέας Γουινέας. Σύμφωνα με την απογραφή του 2003 υπήρχαν 830 ομιλητές της γλώσσας αυτής, οι οποίοι ζούσαν στην περιοχή του ποταμού Ουαγκάνα στην συμβολή του με το ρυάκι του Ουανίμπε.
Παραπομπές
Α
Μπορίς Γκριγκόριεφ
Ο Μπορίς Ντμίτριεβιτς Γκριγκόριεφ (ρωσ. Борис Дмитриевич Григорьев, 11 Ιουλίου 1886 – 7 Φεβρουαρίου 1939) ήταν Ρώσος ζωγράφος, γραφίστας και συγγραφέας.
Βιογραφικά στοιχεία
Ο Γκριγκόριεφ γεννήθηκε στο Ρύμπινσκ και σπούδασε στη Σχολή Καλών Τεχνών Στρόγκανοφ της Μόσχας από το 1903 μέχρι το 1907 με καθηγητή τον Ντμίτρι Στσερμπίνοφσκι. Συνέχισε τις σπουδές του το 1907-1912 στην Αυτοκρατορική Ακαδημία Τεχνών στην Αγία Πετρούπολη, όπου είχε καθηγητές τους Αλεξάντερ Κισελιόφ, Ντμίτρι Καρντόφσκι και Αμπράμ Αρχίποφ. Ξεκίνησε να εκθέτει έργα του το 1909 ως μέλος της ομάδας της Ενώσεως Ιμπρεσιονιστών, αλλά το 1913 έγινε μέλος του καλλιτεχνικού κινήματος «Μιρ ισκούστβα» (= «ο κόσμος της Τέχνης»). Την ίδια περίοδο συνέγραψε και ένα μυθιστόρημα με τίτλο Νεαρές ακτίνες.
Μετά την επιστροφή του στην Αγία Πετρούπολη το 1913, ο Γκριγκόριεφ συγκαταλεγόταν γενικώς στην παρέα πολλών καλλιτεχνών και λογοτεχνών της εποχής, όπως ήταν ο Σεργκέι Σουντέικιν, ο Βελιμίρ Χλέμπνικωφ και η ποιήτρια Άννα Αχμάτοβα. Συχνά ζωγράφιζε και τα πορτρέτα τους.
Ο Γκριγκόριεφ ενδιαφερόταν επίσης για τη ρωσική εξοχή, τους επαρχιώτες και τη ζωή του χωριού. Από το 1916 έως το 1918 δημιούργησε μια σειρά πινάκων και έργων γραφιστικής υπό τον γενικό τίτλο «Ρωσία» (Расея, Raseja), όπου εικονογραφούσε τη φτώχεια αλλά και τη δύναμη της αγροτικής Ρωσίας. Αυτή η σειρά εκδόθηκε σε λεύκωμα, που άρχιζε με το ποίημα του ίδιου του Γκριγκόριεφ «Προς τους θετούς της γιους». Το λεύκωμα κέρδισε τον έπαινο του επιδραστικού κριτικού τέχνης Αλεξάντρ Μπενουά. Κατά τον Μπενουά, ο Γκριγκόριεφ είχε παρουσιάσει την ίδια την ουσία της Ρωσίας την εποχή πριν την επαναστατική αναστάτωση. Το χωρίς επικεφαλής εργαστήριο που διοργάνωσε τον Σεπτέμβριο του 1919 ο Γκριγκόριεφ οδήγησε στη δημιουργία της κολεκτίβας «Εταιρεία Νέων Καλλιτεχνών» (ρωσ. αρχικά «ОБМОХУ»).
Ωστόσο το ίδιο έτος ο Γκριγκόριεφ ταξίδεψε και έζησε στο εξωτερικό, σε πολλές χώρες, όπως η Φινλανδία, η Γερμανία, η Γαλλία, οι ΗΠΑ και χώρες της Κεντρικής και Νότιας Αμερικής. Στο Παρίσι παρακολούθησε μαθήματα στην Ακαδημία της Γκραν Σωμιέρ και δέχθηκε την ισχυρή επίδραση του Πωλ Σεζάν.
Το 1934 δημοσίευσε το ποίημά του «Ρωσία» («Расея») στη ρωσόφωνη αμερικανική εφημερίδα Novoye Russkoye Slovo. Το ποίημα αυτό ήταν ένας ποιητικός αναστοχασμός στην ομώνυμη γνωστή σειρά ζωγραφικών έργων του. Επίσης έγραψε το ποίημα «Αμερική», που δημοσιέυθηκε μόλις το 2003.
Ο Μπορίς Ντμίτριεβιτς Γκριγκόριεφ πέθανε στην πόλη Καν-συρ-Μερ της Κυανής Ακτής σε ηλικία 52 ετών.
Αγιάδας ο Ηλείος
Ο Αγιάδας ο Ηλείος (6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο αγώνισμα της πυγμαχίας παίδων κατά τους 73ους ολυμπιακούς αγώνες της αρχαιότητας (488 π.Χ.). Ο ανδριάντας του στην Ολυμπία ήταν έργο του Αιγινήτη γλύπτη Σήραμβου, και τμήματα της βάσης του ανακαλύφθηκαν στην Ολυμπία το 1879.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Ηλείοι ολυμπιονίκες Κατηγορία:Αρχαίοι ολυμπιονίκες της πυγμαχίας παίδων‎ Κατηγορία:Αρχαίοι ολυμπιονίκες (5ος αιώνας π.Χ.)
Μέντα Πατκάρ
Για τους αγώνες τους ως συνιδρυτές του Ναρμάντα Μπατσάο Αντολάν έλαβε το 1991 μαζί με τον Μπάμπα Άμτε το εναλλακτικό βραβείο νόμπελ.
Ήταν μία από τις 1000 γυναίκες που προτάθηκαν ομαδικά για το βραβείο Νόμπελ Ειρήνης του 2005.
Παραπομπές
Κατηγορία:Γυναίκες Κατηγορία:Ινδοί ακτιβιστές Κατηγορία:Βραβείο Ορθής Διαβίωσης Κατηγορία:Οικολόγοι
Πανδημία COVID-19 στη Γερμανία
Η Πανδημία COVID-19 προκλήθηκε από τον Κορονοϊό SARS-CoV-2 ο οποίος εξαπλώθηκε και στην Γερμανία από τα τέλη Ιανουαρίου 2020 και έπειτα.Ο ιός διαπιστώθηκε για πρώτη φορά σε μια ομάδα εργαζόμενων μιας εταιρείας, που είχαν όλοι συμμετάσχει στην ίδια συνάντηση. Το πρώτο θετικό τεστ διαπιστώθηκε στις 27 Ιανουαρίου. Όπως στα περισοότερα κράτη-μέλη της Ευρωπαϊκής Ένωσης, έτσι και στην Γερμανία υπήρξαν εκτεταμένες απαγορεύσεις και περιορισμοί των συνταγματικών δικαιωμάτων με σκοπό τον περιορισμό της εξάπλωσης του ϊού.
Μέτρα κατά της επέκτασης της επιδημίας
Όπως στις περισσότερες χώρες της ευρωπαϊκής ένωσης, τα μέτρα άλλαξαν συχνά κατά τη διάρκεια της επιδημίας. Η αυστηρότερη μορφή μέτρων επηβλήθηκε από τα τέλη Μαρτίου μέχρι τα τέλη Μαΐου και από τα τέλη Δεκεμβρίου (και παραμένουν μέχρι σήμερα). Η έξοδος από το σπίτι επιτρέπεται μόνο για τα απολύτως αναγκαία, όπως αγορά τροφίμων, εργασία (όταν δεν είναι εξ αποστάσεως), επίσκεψη γιατρού. Η χρήση της μάσκας είναι υποχρεωτική. Σε ορισμένες περιοχές επιτρέπεται η μετακίνηση μόνο εντός συγκεκριμένων ορίων. Καθότι η Γερμανία είναι μια ομοσπονδιακή δημοκρατία, τα μέτρα δε διέφεραν μόνο από τη μια χρονική στιγμή στην άλλη, αλλά και από το ένα κρατίδιο στο άλλο, υπήρξαν ωστόσο αποφάσεις, που αφορούσαν το σύνολο της Γερμανίας.
Δικαστικές αποφάσεις
Ως προς την συνταγματικότητα, υπήρξαν αποφάσεις που υποστήριξαν τα μέτρα και αποφάσεις, που τα χαρακτήρισαν αντισυνταγματικά. Η τελευταία σχετική απόφαση πάρθηκε τον Ιανουάριο στο δικαστήριο της Βαϊμάρης και αμφισβητεί το νόημα και την αποτελεσματικότητα των μέτρων.
Πολιτικά σκάνδαλα σε σχέση με τα μέτρα
Ως προς τη χρήση της μάσκας υπήρξαν ήδη σκάνδαλα διαφθοράς. Μέλη του χριστιανοδημοκρατικού κόμματος χρηματίστηκαν, για να προωθήσουν εταιρείες παραγωγής μασκών. Λόγω των σκανδάλων υποχρώθηκαν σε παραίτηση.
Εξέλιξη της επιδημίας
Στα διαγράμματα που ακολουθούν μπορούμε να διαπιστώσουμε την εξέλιξη της επιδημίας. Το πρώτο κύμα θανάτων με επιβεβαιωμένο θετικό τεστ για τον ϊό ξεκίνησε κατά τα μέσα Μαρτίου. Το κύμα εξελίχθηκε σχετικά γρήγορα και έφτασε την αιχμή του κατά τα μέσα Απριλίου. Όπως μπορούμε να δούμε στο διάγραμμα για τον συνολικό αριθμό θανάτων, το κύμα αυτό ήταν περιορισμένο.
Το δεύτερο κύμα θανάτων με επιβεβαιωμένο θετικό τεστ για τον ϊό ξεκίνησε κατά τα τέλη Οκτωβρίου του 2020. Το κύμα εξελίχθηκε σχετικά πιο αργά και έφτασε την αιχμή του κατά τις αρχές του Ιανουαρίου του 2020. Όπως μπορούμε να δούμε στο διάγραμμα για τον συνολικό αριθμό θανάτων, το κύμα αυτό ήταν πολύ πιο έντονο.
Αριθμός θετικών τεστ
Το ακόλουθο διάγραμμα παρουσιάζει τον συνολικό αριθμό τεστς ανά μέρα. Το διάγραμμα αυτό παρουσιάζει το πρόβλημα ό,τι δεν βασίζεται σε τυχαιοποιημένα στοιχεία καθώς και ότι απεικονίζει απόλυτους αριθμούς θετικών τεστ, που φυσιολογικά εξαρτώνται και απο τον αριθμό των τεστ που πραγματοποιήθηκαν. Για τον λόγο αυτόν, μπορεί επομένως να παρουσιάζει μια διαστρεβλωμένη εικόνα της εξέλιξης.
<div class="hintergrundfarbe1" style="border: 1px solid darkgray; float: left; margin: 0.5em 2em 1em 0; padding: 5px; text-align: center;"> Νέες περιπτώσεις σύμφωνα με το Ινστιτούτο Ρόμπερτ Κώχ
Θάνατοι με επιβεβαιωμένο θετικό τεστ
<div style="border: 1px solid darkgray; float: left; margin: 0.5em 2em 1em 0; padding: 5px; text-align: center;"> '''Todesfälle in Deutschland, Änderung der Zahl der bekannten Todesfälle gegenüber Vortag nach den Daten des RKI'''
Κατανομή των θανάτων ανά ηλικία και φύλο
<div class="hintergrundfarbe1" style="border: 1px solid darkgray; float: left; margin: 0.5em 2em 1em 0; padding: 5px; text-align: center;"> Todesfälle nach Alter und Geschlecht Lage-/Situationsbericht des RKI vom 16. März 2021Seit dem 14. September 2020 wird der RKI-Lagebericht in einer gekürzten Fassung veröffentlicht. Es soll stärker auf die aktuelle Lage fokussiert werden. Demografische und klinische Aspekte, bei denen tagesaktuell nur wenige Änderungen auftreten, werden seitdem nur noch einmal wöchentlich und im Wochenvergleich dargestellt. vgl. Aktueller Lage-/Situationsbericht des RKI zu COVID-19 (27. Oktober 2020)
Παραπομπές
Ισπανία
Εθνική Βιβλιοθήκη της Ιρλανδίας
Η Εθνική Βιβλιοθήκη της Ιρλανδίας (NLI, ιρλανδικά: Leabharlann Náisiúnta na hÉireann) είναι η εθνική βιβλιοθήκη της Δημοκρατίας της Ιρλανδίας που βρίσκεται στο Δουβλίνο, σε ένα κτίριο που σχεδιάστηκε από τον Τόμας Νιούεναμ Ντιν. Η αποστολή της Εθνικής Βιβλιοθήκης της Ιρλανδίας είναι η συλλογή υλικού, η διατήρηση, η προώθηση και να καταστεί προσβάσιμο το αρχείο της Ιρλανδίας στο ευρύ κοινό.
Η βιβλιοθήκη NLI είναι βιβλιοθήκη αναφοράς και ο δανεισμός υλικού για χρήση εκτός των χώρων της Βιβλιοθήκης δεν επιτρέπεται. Περιέχει μεγάλη ποσότητα υλικού που σχετίζεται με την Ιρλανδία το οποίο είναι δωρεάν διαθέσιμο στα αναγνωστήρια όπως: βιβλία, χάρτες, χειρόγραφα, μουσική, εφημερίδες, περιοδικά και φωτογραφίες. Οι συλλογές της περιλαμβάνουν αρχεία που δημοσιεύονται από ιδιωτικούς και κρατικούς εκδότες.
Το γραφείο του Chief Herald of Ireland, που κατέχει την εξουσία στην ιρλανδική εραλδική, και το National Photographic Archive είναι προσαρτημένα στη βιβλιοθήκη, η οποία διατηρεί επίσης εκθέσεις τέχνης και αρχεία ιρλανδικών εφημερίδων. Είναι επίσης το Εθνικό Κέντρο ISSN για την Ιρλανδία. Τέλος, παρέχει μια σειρά από άλλες υπηρεσίες, όπως η γενεαλογία.
Το κεντρικό κτίριο της βιβλιοθήκης βρίσκεται στην οδό Kildare, δίπλα στην Οικία Λένστερ και το τμήμα αρχαιολογίας του Εθνικού Μουσείου της Ιρλανδίας.
Ιστορία
Η Εθνική Βιβλιοθήκη της Ιρλανδίας ιδρύθηκε με τον νόμο του 1877 για το Μουσείο Επιστήμης και Τέχνης του Δουβλίνου, που προέβλεπε ότι το μεγαλύτερο μέρος των συλλογών στην κατοχή της Βασιλικής Εταιρείας του Δουβλίνου επρόκειτο να ανατεθεί στο τότε Τμήμα Επιστήμης και Τέχνης προς όφελος του κοινού και της Εταιρείας, όπως ορίζει ο Νόμος.
Μια συμφωνία του 1881 προέβλεπε ότι η βιβλιοθήκη θα λειτουργούσε υπό τη διεύθυνση ενός δωδεκαμελούς Διοικητικού Συμβουλίου, οκτώ από τους οποίους θα διορίζονταν από την Εταιρεία και τέσσερις από την κυβέρνηση. αυτή η συμφωνία έδωσε επίσης τη δυνατότητα στους διοικητές  να διορίσουν τους υπεύθυνους της βιβλιοθήκης. Αυτή η ρύθμιση παρέμεινε σε ισχύ έως ότου η βιβλιοθήκη έγινε αυτόνομο πολιτιστικό ίδρυμα το 2005.
Μετά την ίδρυση του Ιρλανδικού Ελεύθερου Κράτους το 1924, η βιβλιοθήκη μεταφέρθηκε στο Υπουργείο Παιδείας, υπό το οποίο παρέμεινε μέχρι το 1986, οπότε και μετακόμισε στο Τμήμα του Τίσεχ. Το 1927, η βιβλιοθήκη έλαβε νόμιμα δικαιώματα κατάθεσης. Το 1992 η βιβλιοθήκη μεταφέρθηκε στο νέο Τμήμα Τεχνών, Πολιτισμού και γαελικής γλώσσας (το σημερινό Τμήμα Πολιτισμού, Κληρονομιάς και γαελικής γλώσσας) και, στις 3 Μαΐου 2005, έγινε αυτόνομο πολιτιστικό ίδρυμα βάσει του Νόμου για τα Εθνικά Πολιτιστικά Ιδρύματα του 1997.
Συλλογές
μικρογραφία|279x279εσ|Εθνική Βιβλιοθήκη της Ιρλανδίας Η κύρια συλλογή της βιβλιοθήκης είναι συνδυασμός αποθεμάτων που μεταφέρθηκαν από τη Βασιλική Εταιρεία του Δουβλίνου και μεταγενέστερες αποκτήσεις.
Η NLI φιλοξενεί συλλογές αρχειακού υλικού, συμπεριλαμβανομένων προσωπικών σημειώσεων και βιβλίων εργασίας, από τους ακόλουθους διαπρεπείς συγγραφείς όπως :
Η Εθνική Βιβλιοθήκη της Ιρλανδίας φιλοξενεί τα Sheehy Skeffington Papers, πρόκειται για μία συλλογή από άρθρα, βιβλία, ποιήματα και άλλο υλικό των Ιρλανδών συγγραφέων και ακτιβιστών, του Φράνσις Σίχι‑Σκέφινγκτον και της Χάνα Σίχι-Σκέφινγκτον. Αυτά τα αρχεία βοηθούν στην κατανόηση της επιρροής του Φράνσις και της Χάνα Σκέφινγκτον στην ιρλανδική κουλτούρα και σκέψη στις αρχές του 20ου αιώνα, καθώς και μια εικόνα για την οικογενειακή τους ζωή.
Η Βιβλιοθήκη διαθέτει επίσης τη Συλλογή Cooper. Ο Austin Cooper (1759–1831) ήταν υπάλληλος της κομητείας Tipperary που παρήγαγε πολυάριθμα σκίτσα της παλιάς Ιρλανδίας και διατηρήθηκαν από τον δισέγγονο του. Η συλλογή Cooper περιέχει επίσης σχέδια άλλων καλλιτεχνών, συμπεριλαμβανομένου του Francis Wheatley.
Το 2010, η Εθνική Βιβλιοθήκη της Ιρλανδίας ξεκίνησε μια συλλογική προσπάθεια σε έναν νέο ιστότοπο, το Εθνικό Αρχείο Ιρλανδών Συνθετών, που σχεδιάστηκε για να αναπτύξει μια ολοκληρωμένη, δωρεάν διαδικτυακή συλλογή παρτιτούρων από Ιρλανδούς συνθέτες του 18ου και 19ου αιώνα. Από το 2021, ο ιστότοπος των Εθνικών Αρχείων Ιρλανδών Συνθετών περιγράφει το έργο ως συλλογικό εγχείρημα μεταξύ της Εθνικής Βιβλιοθήκης της Ιρλανδίας, του Ωδείου Μουσικής και Δραματικής τέχνης του TU Δουβλίνου, της Παραγωγής Μουσικής Κληρονομιάς υπό την διεύθυνση του  Dr Una Hunt.
Το 2019, η βιβλιοθήκη εντάχθηκε στην πρώτη της συλλογή «born digital» ως πιλοτικό έργο, όταν έλαβε την ψηφιακή συλλογή από την Ιρλανδή συγγραφέα, Μάριαν Κιζ.
Η βιβλιοθήκη διατηρεί επίσης ένα διαδικτυακό ευρετήριο όλων των αρχείων της Καθολικής Εκκλησίας μέχρι τη δεκαετία του 1880 με βαπτίσεις, γάμους και ορισμένες ταφές. Η αρχική συλλογή ήταν αποθηκευμένη σε μικροφίλμ και στη συνέχεια παρασχέθηκε διαδικτυακά.
Παραπομπές
Ιρλανδια Κατηγορία:Βιβλιοθήκες στην Ιρλανδία
Γλώσσα Ουράπ
Η Ουραπμίν ή Ουράπ είναι γλώσσα που ομιλείται από τους Ουραπμίν στην Παπούα Νέα Γουινέα.
Η Ουραπμίν βρίσκεται γεωγραφικά μεταξύ των γλωσσών Τιφάλ και Τελεφόλ, και βρίσκεται επίσης γλωσσικά μεταξύ τους.
Επικράδιος ο Μαντίνειος
Ο Επικράδιος ο Μαντίνειος (5ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Μαντίνεια Αρκαδίας, ο οποίος στέφθηκε νικητής στο αγώνισμα της πυγμαχίας παίδων κατά τους 74ους ολυμπιακούς αγώνες της αρχαιότητας (484 π.Χ.). Ο ανδριάντας του στην Ολυμπία ήταν έργο του Αιγινήτη γλύπτη Πτόλιχου.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Αρκάδες ολυμπιονίκες Κατηγορία:Αρχαίοι ολυμπιονίκες της πυγμαχίας παίδων‎ Κατηγορία:Αρχαίοι ολυμπιονίκες (5ος αιώνας π.Χ.)
Μοναστήρι Φωκίδας
Το Μοναστήρι είναι ορεινός οικισμός στην Παρνασσίδα του νομού Φωκίδας.
Γεωγραφία - Ιστορία
Σύμφωνα με το σχέδιο Καλλικράτης, μαζί με το Προσήλιο και τη Βίνιανη συναποτελούν τη τοπική κοινότητα Προσηλίου που υπάγεται στη δημοτική ενότητα Αμφίσσης του Δήμου Δελφών και σύμφωνα με την απογραφή του 2011 έχει πληθυσμό 2 κατοίκους.
Η Παναγία η Τριβολού
Πιθανολογείται ότι κατά τους πρωτοχριστιανικούς χρόνους προϋπήρχε της μονής εκκλησία, η οποία όμως καταστράφηκε την περίοδο της εικονομαχίας. Το υπάρχον κτίσμα του μοναστηριού κατασκευάσθηκε στις αρχές του 18ου αιώνα. Εξαιρετικό ενδιαφέρον παρουσιάζει ο ναός του, ο οποίος είναι σταυροειδής με τρούλο, διακοσμημένος με βυζαντινές αγιογραφίες ανυπολόγιστης αξίας και τεχνοτροπίας νωπογραφίας (al fresco), που δεν συναντάται στην περιοχή. Η τοπική παράδοση αναφέρει ότι την περίοδο της Τουρκοκρατίας λειτουργούσε Κρυφό Σχολειό υπό τη διεύθυνση του ιεροδιδάσκαλου Γεράσιμου Λύτσικα.
Παραπομπές
Κατηγορία:Χωριά του νομού Φωκίδας Μοναστηρι
Άκης Κατσουπάκης
Ο Άκης Κατσουπάκης είναι Έλληνας μουσικός, ενορχηστρωτής και παραγωγός δίσκων. Το πιο εμπορικά αναγνωρισμένο άλμπουμ του (ενορχήστρωση και επιμέλεια παραγωγής) είναι το Ο Φύλακας κι ο Βασιλιάς του Σωκράτη Μάλαμα (2000).
Η δουλειά του περιλαμβάνει την ενορχήστρωση δίσκων που έχουν βραβευθεί ως πλατινένιοι και χρυσοί (Ελευθερία Αρβανιτάκη – Όλα Στο Φως)  – (Γιώργος Νταλάρας – Στα τραγούδια που σου γράφω) , καθώς και πολλές ενορχηστρώσεις για ζωντανές εμφανίσεις για μικρές και μεγάλες ορχήστρες, συνδυάζοντας συχνά τη χρήση κλασικών και παραδοσιακών οργάνων με τεχνολογία.
Βιογραφία
Γεννήθηκε και μεγάλωσε στη Θεσσαλονίκη. Σπούδασε πρώτα το σύστημα Electone, και μετά πιάνο και ανώτερα θεωρητικά στο Μακεδονικό Ωδείο Θεσσαλονίκης. Αργότερα παρακολούθησε μαθήματα τζαζ θεωρίας, τζαζ πιάνου και σεμινάρια ηλεκτρονικής μουσικής (ICMC '97). Ο Κατσουπάκης εργάζεται ως επαγγελματίας μουσικός από το 1989. Αφού έπαιξε με πολλά συγκροτήματα, το 1994 εντάχθηκε στο συγκρότημα Μάσκες, που αποδείχθηκε ότι ήταν ένα από τα συγκροτήματα που σχημάτισαν τη λεγόμενη ίντι ροκ σκηνή της Θεσσαλονίκης.
Από το 1997 έχει αναλάβει την ενορχήστρωση και την παραγωγή για ηχογραφήσεις στούντιο και ζωντανών συναυλιών συνεργαζόμενος με πολλά από τα μεγάλα ονόματα του χώρου.
Εμφανίζεται επίσης ως ενορχηστρωτής εγχόρδων, ηχολήπτης, προγραμματιστής, μίκτης και mastering engineer.
Το πρώτο του στούντιο άλμπουμ ως ενορχηστρωτής και παραγωγός ήταν το Zilion (1997).
Εξωτερικοί σύνδεσμοι
Κατηγορία:Έλληνες μουσικοί παραγωγοί Κατηγορία:Έλληνες μουσικοί
Λόφου
Η Λόφου είναι χωριό της επαρχίας Λεμεσού στην Κύπρο.
Κρέουσα της Τροίας
Στην ελληνική μυθολογία, η Κρέουσα της Τροίας ήταν κόρη του Πριάμου και της Εκάβης. Ήταν η πρώτη σύζυγος του Αινεία και μητέρα του Ασκάνιου (γνωστός και ως Ίουλος).
Μυθολογία
Ο θάνατος της Κρέουσας κατά τη θέληση των θεών αντιμετωπίζεται εν συντομία από τον Βιργίλιο στην Αινειάδα του. Καθώς η Τροία πέφτει στους Έλληνες, ο Αινείας πηγαίνει στο σπίτι του για να οδηγήσει τον πατέρα του Αγχίση, την Κρέουσα και τον γιο τους Ασκάνιο έξω από την πόλη και στην εξοχή. Ο Αγχίσης αρνείται να φύγει από το σπίτι, ωθώντας τον Αινεία να αποφασίσει ότι θα παραμείνει στην Τροία, ώστε να πεθάνει τιμητικά στη μάχη, αντί να εγκαταλείψει τον πατέρα του. Η Κρέουσα αρπάζει τα πόδια του και τον ικετεύει να σκεφτεί τι θα απογίνει ο Ασκάνιος, ο Αγχίσης και ο εαυτός της αν σκοτωθεί ο Αινείας. Καθώς το κάνει αυτό, ο Ασκάνιος παίρνει φωτιά με μια μη γήινη φλόγα. Η φλόγα καταβρέχεται γρήγορα με νερό. Ο Αγχίσης πιστεύει ότι αυτό είναι ένας οιωνός από τον Δία, ο οποίος το επιβεβαιώνει στέλνοντας ένα αστέρι. Οι Αγχίσης τώρα συμφωνεί να φύγει από την Τροία. Η οικογένεια φεύγει από το σπίτι, ο Αινείας μεταφέρει τον πατέρα του και τον Ασκάνιο κρατώντας το χέρι του, ενώ η Κρέουσα θα ακολουθήσει κάποια απόσταση πίσω τους. Καθώς φεύγουν από την πόλη, φτάνουν στις πύλες και αρχίζουν να τρέχουν, αφού παρατηρήσουν ότι οι Έλληνες φαίνεται να τους κερδίζουν. Η Κρέουσα εξαφανίζεται, ανίκανη να τους ακολουθήσει. Αφού έφτασε στο ναό του Κέρε έξω από την πόλη, ο Αινείας αφήνει εκεί τους Αγχίση και Ασκάνιο για να επιστρέψει να αναζητήσει την Κρέουσα. Καθώς ψάχνει απελπισμένα στην πόλη, συναντά τη σκιά ή το φάντασμα της Κρέουσας, που του λέει ότι ήταν η μοίρα της να παραμείνει στην Τροία. Προβλέπει το ταξίδι του στην Εσπερία της Ιταλίας και τον μελλοντικό γάμο με μία άλλη. Ζητά από τον Αινεία να φροντίσει το παιδί τους και να εξαφανιστεί. Ο Αινείας προσπαθεί τρεις φορές να την κρατήσει, κάθε φορά όμως δεν κατάφερνε να πιάσει τη σκιά της.
Λόφου
Τοποθεσία
Η Λόφου βρίσκεται 26 χιλιόμετρα βορειοδυτικά της Λεμεσού, στη γεωγραφική περιφέρεια των Κρασοχωρίων Επαρχίας Λεμεσού. Βρίσκεται σε υψόμετρο 790 μέτρων πάνω από την επιφάνεια της θάλασσας. Δυτικά συνορεύει με το Βουνί, βορειοδυτικά με το Κοιλάνι, βορειοανατολικά με τη Συλίκου, ανατολικά με τον Άγιο Γεώργιο και το Μονάγρι, νοτιοανατολικά με την Άλασσα και νότια και νοτιοανατολικά με τον Άγιο Θεράπων.
Κρέουσα της Τροίας
Μυθολογία
Ο Παυσανίας αναφέρει ότι η Ρέα και η Αφροδίτη έσωσαν την Κρέουσα από το να υποδουλωθεί από τους Έλληνες, λόγω του ότι ήταν σύζυγος του Αινεία (που ήταν γιος της Αφροδίτης).
Παραπομπές
Κατηγορία:Πριγκίπισσες στην Ελληνική μυθολογία Κατηγορία:Χαρακτήρες της Αινειάδας Κατηγορία:Τρώες
Λόφου
Ονομασία
Η ονομασία του χωριού προέρχεται από το γεγονός ότι είναι κτισμένο πάνω σε ένα λόφο. Η αρχική ονομασία του χωριού ήταν (ο) Λόφος. Με αυτή την ονομασία χρησιμοποιείτο ως τις αρχές του 20 αιώνα. Σύμφωνα με τον Σίμο Μέναρδο, η αλλαγή στην ονομασία του χωριού από ονομαστική σε γενική πτώση (από Λόφο σε Λόφου), έγινε γιατί η γενική πτώση ήταν πιο εύχρηστη στην καθημερινή ομιλία των αγροτών. Μετέπειτα το αρσενικό γένος έγινε θηλυκό, επειδή συνοδευόταν από τη λέξη κώμη, η οποία είναι σε γένος θηλυκό. Δηλαδή, αντί οι άνθρωποι να χρησιμοποιούν τη φράση κώμη του Λόφου, χρησιμοποιούσαν τη φράση κώμη της Λόφου. Από τη γενική πτώση της Λόφου, προέκυψε και η ονομαστική η Λόφου, με την οποία είναι πλέον γνωστό το χωριό.
Ιστορία
Από ανεύρεση αγγείων προκύπτει το συμπέρασμα ότι η περιοχή της Λόφου ήταν κατοικημένη από την εποχή του χαλκού. Ο οικισμός της Λόφου, ωστόσο, πιθανότατα να ιδρύθηκε λίγο πριν την έναρξη της Φραγκοκρατίας, την εποχή των αραβικών επιδρομών, όταν οι κάτοικοι των παράλιων περιοχών αναγκάστηκαν να εγκατασταθούν στις ορεινές περιοχές για ασφάλεια.
Το παλαιότερο γραπτό κείμενο στο οποίο αναφέρεται η Λόφου προέρχεται από την περίοδο της Φραγκοκρατίας. Ο Λεόντιος Μαχαιράς αναφέρει ότι η Λόφου παραχωρήθηκε, μαζί με άλλα χωριά, από τον βασιλιά Ιάκωβο Α΄ στον αδελφό του Τζανότ ντε Λουζινιάν, λόρδο της Βηρυτού, γύρω στο 1392.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού έφτασε στο υψηλότερο σημείο του το 1946. Στη συνέχεια ο πληθυσμός του χωριού μειώθηκε με πολύ έντονους ρυθμούς. Οι κάτοικοι του χωριού κάποιες εποχές του χρόνου μετακινούνταν στην περιοχή του Ύψωνα, για να καλλιεργήσουν ή να θερίσουν τα χωράφια που είχαν εκεί. Σταδιακά, εγκαταστάθηκαν στον Ύψωνα, ο οποίος προϋπήρχε ως οικισμός.
Ο πίνακας που ακολουθεί παρουσιάζει τον πληθυσμό της Λόφου όπως καταγράφηκε στις απογραφές πληθυσμού που έγιναν στην Κύπρο.
Εξωτερικοί σύνδεσμοι
Κατηγορία:Κοινότητες της Επαρχίας Λεμεσού Κατηγορία:Κρασοχώρια Επαρχίας Λεμεσού
Λουτσία Βαλέριο
Η Λουτσία Βαλέριο (ιταλικά : Lucia Valerio) (Μιλάνο 8 Φεβρουαρίου 1905 - Μιλάνο 26 Σεπτεμβρίου 1996) ήταν Ιταλίδα πρωταθλήτρια της αντισφαίρισης.
Η Βαλέριο έμαθε να παίζει τένις από τον πατέρα της στο γήπεδο τένις που είχαν στο σπίτι της, ταυτόχρονα είχε ασχοληθεί με την ξιφασκία την ιππασία και το σκι. Το αγαπημένο της παίξιμο ήταν μπροστά στο φιλέ και τα κοψίματα.
Πρωταθλήτρια Ιταλίας στο απλό το 1926, 1927, 1928, 1929, 1930, 1931, 1932, 1933, 1934, 1935 και στο διπλό μεικτό το 1926, 1927, 1929, 1930, 1931, και το 1932.
Μεταξύ 1928 και 1938 συμμετείχε σε επτά πρωταθλήματα του Γουίμπλεντον. . Η καλύτερη της κατάταξη στο απλό ήταν να φτάσει στον προημιτελικό του 1933 όπου νικήθηκε από την Ντόροθι Ρόουντ. Την ίδια χρονιά με συμπαίκτη με τον Μάνζι Ρολλίν Κουρκεκέ έφτασε στον τρίτο γύρο του διπλού μικτού. Το 1935 έφτασε στα προημιτελικά του διπλού μεικτού με συμπαίκτη τον Ντον Τούρνμπουλ όπου έχασαν από τους Χίλντε Σπέρλινγκ και Γκότφριντ φον Κραμ.
Ήταν μέλος της Ιταλικής εθνικής ομάδας που ταξίδεψε στην Ινδία το 1932 και κατά τη διάρκεια αυτού του ταξιδιού κέρδισε τον τίτλο στο απλό στο πρωτάθλημα Ανατολής και Δύσης της Ινδίας.
Παραπομπές
Κατηγορία:Ιταλίδες αθλήτριες της αντισφαίρισης
Ανέστης Αφεντουλίδης
Ο Ανέστης Αφεντουλίδης είναι Έλληνας παλαίμαχος ποδοσφαριστής. Συνέδεσε το όνομά του με αυτό του Α.Γ.Σ.Κ. Καστοριά, αποτελώντας τον πρώτο σκόρερ στην ιστορία του. Διακρίθηκε επίσης με τη φανέλα του ΠΑΟΚ, ενώ με τη φανέλα και των δυο ομάδων σημείωσε συνολικά 65 τέρματα στην Α΄ Εθνική.
Γεννήθηκε το 1941 στη Μεσοποταμία Καστοριάς. Ξεκίνησε το ποδόσφαιρο από την ομάδα της γενέτειρας του, Αστραπή Μεσοποταμίας και στην ηλικία των 11 ετών μεταπήδησε στην Ορεστιάδα Καστοριάς. Το 1962 μεταπήδησε στον Άρη Καστοριάς, την μετέπειτα Α.Γ.Σ.Κ. Καστοριά. Τη σεζόν 1962-63 κατέκτησε αμέσως το πρωτάθλημα Ε.Π.Σ. Βορειοδυτικής Μακεδονίας και την άνοδο στην Β΄ Εθνική, στην οποία διακρίθηκε τα επόμενα χρόνια ενώ τη σεζόν 1963-64 σημείωσε 23 τέρματα και αναδείχθηκε πρώτος σκόρερ του 4ου ομίλου.
Το 1965 μεταπήδησε στον ΠΑΟΚ, με τη φανέλα του οποίου έκανε την εμφάνισή του στην Α΄ Εθνική και αγωνίστηκε με επιτυχία για 5 χρόνια σημειώνοντας 158 συμμετοχές και 58 τέρματα συνολικά. Το 1970 επέστρεψε στην Καστοριά, όπου και αγωνίστηκε μέχρι και το 1976 όποτε και αποσύρθηκε από την ενεργό δράση ως ποδοσφαιριστής, έχοντας προηγουμένως συμβάλει τα μέγιστα για την άνοδο στην Α΄ Εθνική το 1974. Αξιοσημείωτα με δικό του τέρμα η νεοφώτιστη Καστοριά νίκησε με 1-0 τον επίσης νεοφώτιστο ΠΑΣ Γιάννινα στην πρεμιέρα της Α΄ Εθνικής στις 29 Σεπτεμβρίου του 1974. Με τη φανέλα της Καστοριάς σημείωσε 210 συμμετοχές και 82 τέρματα συνολικά, αποτελώντας τον αρχισκόρερ του συλλόγου, ενώ τις χρονιές 1971-72 και 1972-73 αναδείχθηκε πρώτος σκόρερ στον 3ο όμιλο της Β΄ Εθνικής με 20 τέρματα αντίστοιχα.
Πηγές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Α.Γ.Σ. Καστοριάς Κατηγορία:Ποδοσφαιριστές ΠΑΟΚ Κατηγορία:Έλληνες προπονητές ποδοσφαίρου
Έρτσιμ ΦΚ
Η Έρτσιμ (μογγολικά: Эрчим) είναι ποδοσφαιρικός σύλλογος στο Ουλάν Μπατόρ της Μογγολίας. Χρώματα του συλλόγου είναι το λευκό και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Στάδιο Έρτσιμ, χωρητικότητας 2.000 θεατών.
Ιστορία
Η «Έρτσιμ» ιδρύθηκε το 1994.
Επιτυχίες
.
Εξωτερικοί σύνδεσμοι
Κατηγορία:Ποδόσφαιρο στη Μογγολία Κατηγορία:Ιδρύσεις ποδοσφαιρικών ομάδων το 1994
Ισχυρός ο Ιμέριος
Ο Iσχυρός ο Ημέριος (6ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ιμέρα της Μεγάλης Ελλάδας, ο οποίος στέφθηκε νικητής στο αγώνισμα του σταδίου κατά τους 66ους (516 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι Ιμέριοι ολυμπιονίκες Κατηγορία:Αρχαίοι ολυμπιονίκες (6ος αιώνας π.Χ.)
Δήμος Φιλιατρών
200px|right|thumb|Ο δήμος Φιλιατρών Ο Δήμος Φιλιατρών ήταν δήμος του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τριφυλίας. Βρισκόταν στο βορειοδυτικό τμήμα του νομού. Ο πληθυσμός του δήμου ήταν 9.334 κάτοικοι σύμφωνα με την απογραφή του 2001. Έδρα του ήταν τα Φιλιατρά
Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
Πληροφορίες για την περιοχή του δήμου
Το μεγαλύτερο κομμάτι του Δήμου αποτελείται από ελαιώνες αλλά και από καλλιεργήσιμες εκτάσεις. Καλλιεργούνται κηπευτικά προϊόντα, (τομάτες, αγγούρια, μελιτζάνες, κολοκυθάκια), ενώ από την άνοιξη και μέχρι το καλοκαίρι καλλιεργείται καρπούζι το οποίο είναι αρίστης ποιότητος με εξαγωγές εκατοντάδων τόνων σε όλο τον κόσμο.
Διοικητική ιστορία
Η κοινότητα Φιλιατρών συστάθηκε στις 16 Αυγούστου 1912 με την απόσπαση του οικισμού Φιλιατρά από το δήμο Εράνης και τον ορισμό του ως έδρα της κοινότητας και αναγνωρίστηκε σε δήμο στις 4 Ιουλίου 1929. Λειτούργησε ως δήμος ως την κατάργησή του το 2010 και την προσάρτησή του στο δήμο Τριφυλίας.
Παραπομπές
Φ
Little Mix
εναλλ.=|μικρογραφία|281x281εσ|Το συγκρότημα Little Mix επί σκηνής Οι Little Mix είναι Βρετανικό γυναικείο μουσικό συγκρότημα που σχηματίστηκε το 2011, στον 8ο κύκλο του Βρετανικού X-Factor. Τα μέλη του συγκροτήματος ήταν αρχικά η Jade Thirlwall, η Perrie Edwards, η Leigh-Anne Pinnock και η Jesy Nelson, ενώ στις 14 Δεκεμβρίου 2020 η Nelson ανακοίνωσε την αποχώρησή της από το συγκρότημα. Αποτελούν μάλιστα το πρώτο γυναικείο συγκρότημα που κέρδισε το διαγωνισμό και η νίκη τους, τους εξασφάλισε ένα δισκογραφικό συμβόλαιο με τη Syco Music. Από αυτή κυκλοφόρησαν και το πρώτο τους τραγούδι σε διασκευή, που ονομαζόταν Cannonball.
Οι Little Mix κυκλοφόρησαν το 2012 το ντεμπούτο άλμπουμ τους με τίτλο DNA και κατάφεραν να φτάσουν στο Top 10 δέκα χωρών στις οποίες ανήκουν το Ηνωμένο Βασίλειο και οι ΗΠΑ. Το γεγονός αυτό τις έκανε το πρώτο γυναικείο συγκρότημα που έφτασε στο Top 5 της Αμερικής με το ντεμπούτο άλμπουμ τους μετά τις Pussycat Dolls αλλά και να φτάσουν αυτή τη θέση ως βρετανικό συγκρότημα, σπάζοντας το ρεκόρ των Spice Girls. Από το δίσκο ξεχώρισε το τραγούδι Wings που έφτασε στην πρώτη θέση των charts. Το δεύτερο άλμπουμ τους ονομαζόταν Salute και κατάφερε να μπει και πάλι στο Top 10 της Αγγλίας και της Αμερικής και περιείχε τραγούδια όπως το Salute και το Move. Το 2015 οι Little Mix κυκλοφόρησαν το τρίτο τους άλμπουμ, Get Weird, το οποίο αποτελεί το πιο κερδοφόρο και επιτυχημένο τους από άποψης ραδιοφώνου στη Μεγάλη Βρετανία. Περιείχε τραγούδια όπως το Black Magic, που προτάθηκε για Brit Award το 2016, Love Me Like You, Hair και Secret Love Song. Το 2016 κυκλοφόρησε η τέταρτη δισκογραφική τους δουλειά με τίτλο Glory Days φτάνοντας στο νούμερο 1 των ραδιοφώνων της Βρετανίας και κάνοντας τις περισσότερες πωλήσεις ξεπερνώντας το ρεκόρ των Spice Girls από το 1997. Το πρώτο τους single, Shout Out To My Ex, έγινε το τέταρτο νούμερο 1 τους. Το 2018 δημοσίευσαν και το 5ο άλμπουμ τους, το LM5. Περιέχει διάφορα τραγούδια μέσα με τα περισσότερα να έχουν θέμα τον φεμινισμό, το να νιώθεις καλά με τον εαυτό σου, την αγάπη και τους haters τους. Ένα από αυτά είναι το Woman Like Me.
Το συγκρότημα έχει λάβει αρκετά βραβεία στη μέχρι τώρα πορεία του όπως MTV Europe Music Awards, Teen Choice Awards κι Glamour Awards αλλά έχει και υποψηφιότητες στα Brit Awards και στα Japanese MTV Video Music Awards. Επίσης, αποτελούν το 1ο γυναικείο συγκρότημα όπου βίντεό τους έλαβε επιβεβαίωση από το YouTube, και συνολικά έχει 5 πλατινένια άλμπουμ και 11 επιβεβαιωμένα singles στη Μεγάλη Βρετανία.
Σχηματισμός και X-Factor
Το συγκρότημα αρχικά ονομάστηκε Rhythmix αλλά επειδή ο τίτλος υπήρχε ήδη αναγκάστηκαν να αλλάξουν κατά τη διάρκεια του διαγωνισμού και ονομάστηκαν Little Mix. Μέντοράς τους ήταν η ελληνικής καταγωγής, Tulisa Contostavlos. Το πρώτο τραγούδι που ερμήνευσαν ήταν το Super Bass της Νίκι Μινάζ και έλαβαν εξαιρετικές κριτικές. Στον ημιτελικό τραγούδησαν το You Keep Me Hangin' On για το οποίο έλαβαν την πιο αρνητική τους κριτική και το If I Were A Boy της Μπιγιόνσε για το οποίο άκουσαν εξαιρετικά λόγια.
Στις 11 Δεκεμβρίου 2011, οι Little Mix κέρδισαν το μουσικό διαγωνισμό και αποτέλεσαν το πρώτο γυναικείο συγκρότημα που τα κατάφερε. Επιπλέον, στις 17 Δεκεμβρίου 2011 προβλήθηκε μία εκπομπή για την πορεία τους στο X-Factor με τίτλο The Xtra Factor: The Winner's Story.
2012-2013: DNA και διεθνής ανακάλυψη
αριστερά|μικρογραφία|188x188εσ|Οι Little Mix κατά τη διάρκεια της "DNA Tour" Στις 25 Ιανουαρίου 2012, οι Little Mix έκαναν μια εμφάνιση στα Εθνικά Τηλεοπτικά Βραβεία και εκτέλεσαν το τραγούδι των En Vogue "Don't Let Go (Love)". Συνοδεύτηκαν, επίσης, από τους κριτές Gary Barlow και Tulisa Contostavlos στη σκηνή για να παραλάβουν το βραβείο Καλύτερου Σόου Ταλέντων επειδή είχαν κερδίσει το X-Factor. Τον Μάιο του 2012, οι Little Mix υπέγραψαν μια συμφωνία με την Vivid και την Bravado για να κυκλοφορήσουν προϊόντα υπογραφής τους όπως κούκλες, παζλ, αξεσουάρ και παιχνίδια. Έκαναν μάλιστα και μία επανεκτέλεση του τραγουδιού των Fun, We Are Young με θετικές κριτικές για την αρμονία του γκρουπ λίγο πριν την κυκλοφορία του Wings.
Το συγκεκριμένο τραγούδι το ερμήνευσαν πρώτη φορά την 1η Ιουλίου 2012 και έγινε αμέσως νούμερο 1 στα ραδιόφωνα. Στις 31 Αυγούστου η αυτοβιογραφία του συγκροτήματος με τίτλο Ready To Fly, κυκλοφόρησε από τον εκδοτικό οίκο HarperCollins ενώ πραγματοποίησαν και μία περιοδεία μίας εβδομάδας στην Αυστραλία παρουσιάζοντας το τραγούδι τους και στο αντίστοιχο X-Factor. Το Wings έφτασε ως τη δεύτερη θέση στα iTunes της Αυστραλίας. Το ντεμπούτο άλμπουμ, DNA, τους κυκλοφόρησε το Νοέμβριο του 2012 φτάνοντας και την τρίτη θέση στην Ιρλανδία, ενώ το ομώνυμο τραγούδι είχε κυκλοφορήσει ως το δεύτερο single τον Οκτώβριο. Τον Ιανουάριο του 2013 υπέγραψαν μία τεράστια συμφωνία με την Columbia Records που κυκλοφόρησε στις 5 Φεβρουαρίου το Wings στην Αμερική. Στις 3 Φεβρουαρίου του 2013, κυκλοφόρησαν το Change Your Life, ως τρίτο single, το οποίο έφτασε στο νούμερο 12 στα ραδιόφωνα του Ηνωμένου Βασιλείου. Στις 4 Μαρτίου του 2013, ανακοινώθηκε ότι το «How Ya Doin?" θα κυκλοφορήσει ως το τέταρτο και τελευταίο single από το ντεμπούτο άλμπουμ τους. Στις 21 Μαρτίου ανακοινώθηκε πως στο τραγούδι θα συμμετέχει και η βραβευμένη με Grammy ράπερ, Missy Elliott. Μέσω του μουσικού βίντεο του «How Ya Doin?" το συγκρότημα κυκλοφόρησε τη βαφή μαλλιών Live Colour XXL της Schwarzkopf.
2013–2014: Salute και "Word Up!"
Τον Μάρτιο του 2013, οι Little Mix ξεκίνησαν την πρώτη διαφημιστική εκστρατεία τους στις ΗΠΑ. Σε πολλαπλές συνεντεύξεις σε διάφορες ιστοσελίδες και στο ραδιόφωνο, τα κορίτσια είπαν ότι θα αρχίσουν να εργάζονται για το δεύτερο άλμπουμ τους τον Απρίλιο.Το συγκρότημα άρχισε την καταγραφή του άλμπουμ τον Απρίλιο και το ολοκλήρωσε το Σεπτέμβριο. Σε μια συνέντευξη με το Digital Spy Μάρτιο 2013, δήλωσαν ότι ήθελαν το δεύτερο άλμπουμ τους, να έχει μια πιο R&B ήχο. Στις 4 Οκτωβρίου, ανέβασαν ένα βίντεο με την επίσημη σελίδα τους στο YouTube, ανακοινώνοντας ότι το δεύτερο άλμπουμ τους θα ονομάζεται Salute και θα είναι διαθέσιμο για προ-παραγγελία στις 7 Οκτωβρίου. Το άλμπουμ κυκλοφόρησε στις 11 Νοεμβρίου 2013, στο Ηνωμένο Βασίλειο και στις Ηνωμένες Πολιτείες στις 4 Φεβρουαρίου 2014. Καθ 'όλη τη διαδικασία εγγραφής, οι Little Mix συνεργάστηκαν με διάφορους παραγωγούς όπως TMS, Future Cut, Fred Ball, Duvall και Jimmy Jam and Terry Lewis. μικρογραφία|363x363εσ|Οι Little Mix κατά τη διάρκεια της "The Salute Tour" Στις 23 Σεπτεμβρίου του 2013, το "Move" έκανε πρεμιέρα στο BBC Radio 1. Για το single, οι Little Mix συνεργάστηκαν με τον Nathan Duvall, έναν επερχόμενο παραγωγό R&B κ. Το "Move" κυκλοφόρησε στις 7 Οκτωβρίου στην Αυστραλία και τη Νέα Ζηλανδία. Αργότερα κυκλοφόρησε στο Ηνωμένο Βασίλειο και την Ιρλανδία, στις 3 Νοεμβρίου, στις ΗΠΑ στις 18 Φεβρουαρίου 2014 και έφτασε στον αριθμό 38 στα ραδιόφωνα. Το τραγούδι έφτασε στο νούμερο τρία στο Ηνωμένο Βασίλειο, τον αριθμό 5 στην Ιρλανδία, τον αριθμό 19 στην Ιαπωνία και τον αριθμό 12 στη Νέα Ζηλανδία.Το single προωθήθηκε επίσης στην Αυστραλία, το Βέλγιο, την Ολλανδία και τη Σλοβακία. Από τότε, το "Move" έχει πιστοποιηθεί ως χρυσό στην Αυστραλία για πωλήσεις άνω των 35.000 και ασημί στο Ηνωμένο Βασίλειο για τις πωλήσεις άνω των 200.000. Ως το δεύτερο single από το άλμπουμ επιλέχθηκε το "Little Me". Στις 21 Νοεμβρίου 2013, οι Little Mix αποκάλυψαν μέσω ενός βίντεο στο YouTube πως αποφάσισαν να το κυκλοφορήσουν ως δεύτερο single, επειδή σημαίνει πολλά για αυτές και επειδή το έγραψαν έχοντας τους οπαδούς τους στο μυαλό. Το τραγούδι έφθασε στον αριθμό 14 στο Ηνωμένο Βασίλειο, στο νούμερο 3 στην Αρμενία, στο νούμερο 15 στην Ισλανδία και στο νούμερο 16 στην Ολλανδία. Η μπάντα κυκλοφόρησε μια διασκευή του τραγουδιού του Cameo με τίτλο «Word Up!" ως επίσημο single για το Sport Relief 2014. Το τραγούδι έφθασε στο νούμερο 6 στο Ηνωμένο Βασίλειο και στο νούμερο 13 στην Ιρλανδία, ενώ, επίσης, προωθήθηκε στην Αυστραλία, την Αυστρία, τη Δανία και τη Γαλλία.
Οι Little Mix ανακοίνωσαν στις 5 Απριλίου του 2014 ότι το "Salute" θα κυκλοφορήσει ως τρίτο single του άλμπουμ. Το επίσημο μουσικό βίντεο έκανε πρεμιέρα στις 2 Μαΐου και έλαβε πάνω από ένα εκατομμύριο προβολές μέσα σε 24 ώρες. Τον Δεκέμβριο του 2013, το συγκρότημα ανακοίνωσε τις ημερομηνίες για τη δεύτερη περιοδεία τους για τη Μεγάλη Βρετανία και την Ιρλανδία, που ονομαζόταν The Salute Tour, ενώ τον Απρίλιο του 2014 προστέθηκαν και οι ημερομηνίες για τη Βόρεια Αμερική. Η περιοδεία ξεκίνησε στις 16 Μαΐου 2014, στο Birmingham της Αγγλίας στο LG Arena και έληξε στις 27 Ιουλίου 2014 στη Scarborough, στο Scarborough Open Air Theatre. Οι Little Mix αναμενόταν να αρχίσουν το σκέλος της περιοδείας της Βόρειας Αμερικής το Σεπτέμβριο του 2014 αλλά τελικά, ακυρώθηκε από τις ίδιες, ώστε να εργαστούν για το επόμενο άλμπουμ τους.